Държавен вестник, бр. 81, 2010 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  81
в) гарантиране трансфера на национал­
ното съфинансиране от държавния бюджет 
към бенефициерите по проекти от Република 
България;
г) гарантиране наличието на сумите от 
националното съфинасиране за бюджета 
на приоритетна ос „Техническа помощ“ в 
съответствие с разпоредбите на § 8 от този 
Меморандум за разбирателство; 
д) гарантиране достъпа на УО, СО и ОО 
до информация с оглед изпълнението на съ­
ответните им задачи;
е) гарантиране съответствието на разходите 
с българските национални правила и прави­
лата на Общността, както и с процедурите 
на програмата, чрез подходяща система за 
контрол;
ж) гарантиране съответствието на общест­
вените поръчки с българското национално 
законодателство;
з) въвеждане в българското национално 
законодателство на списъка с допустимите 
разходи, утвърден от СКН;
и) определяне на контрольорите, отгова­
рящи за осъществяването на първото ниво 
на контрол по отношение на партньорите с 
местонахождение в Република България;
й) номиниране на представителите на Ре­
публика България в СКН; 
к) гарантиране на одитната пътека за 
цялата система, свързана с изпълнението на 
програмата в Република България;
л) предотвратяване, откриване и отстраня­
ване на нередностите, допуснати в Република 
България;
м) информиране на УО в срок 15 работни 
дни за всяка нередност във връзка с програ­
мата, която е открита или се предполага, че 
е допусната на територията на Република 
България;
н) достъп до ИСУ – ETC (достъп само за 
четене), като отчита техническите ограниче­
ния на връзката;
о) финансиране дейностите на ИЗ в Плевен 
от бюджета на приоритетна ос „Техническа 
помощ“.
3. Функциите на СО се осъществяват 
в съответствие с чл. 61 от Регламент (ЕО) 
№ 1083/2006. За целите на сертифицирането 
СО гарантира, че е получил от УО цялата 
необходима информация относно процеду­
рите и извършените проверки във връзка с 
разходите и че е взел предвид резултатите 
от одита, извършен от ОО. СО съобщава на 
УО обменния курс съгласно разпоредбите на 
чл. 81 от Регламент (ЕО) № 1083/2006.
4. Функциите на ОО ще се осъществяват 
в съответствие с чл. 62 от Регламент (ЕО) 
№ 1083/2006 и чл. 16, 17 и 18 от Регламент 
(ЕО) № 1828/2006.
5. ОО гарантира достъпа на УО и СО до 
информация с оглед изпълнението на техните 
задачи, като изпраща на УО и НПО всяка 
информация, отнасяща се до изпълнението 
на програмата.
6. СО изпраща на УО в съответствие с ут­
върдените процедури доклади за състоянието 
на плащанията и натрупаната по сметката 
лихва и предоставя допълнителна информация 
по искане на УО. Съгласно чл. 83 от Регла­
мент (ЕО) № 1083/2006 лихвите, натрупани по 
средствата от ЕФРР, ще бъдат добавени към 
бюджета на програмата и ще се разглеждат 
като средства за УО и НПО под формата 
на национален публичен принос. Лихвите, 
натрупани от средствата за предварително 
финансиране от ЕФРР, се декларират пред 
Комисията при окончателното приключване 
на програмата. СКН взема решение за използ­
ването на лихвата, натрупана от националния 
принос в бюджета по приоритетна ос „ТП“.
§ 3. Договори
1. Въз основа на решение на Съвместния 
направляващ комитет, който отговаря за 
одобряването на проектите, УО подписва 
договорите за съфинансиране от средствата 
по ЕФРР с водещите партньори.
2. Договорите с бенефициерите относно 
съфинансирането от държавния бюджет се 
подписват от Управляващия орган и румън­
ските партньори, съответно от Националния 
партниращ орган на България и българските 
партньори. 
3. Средствата от ЕФРР се изплащат на во­
дещите български и румънски бенефициери от 
разплащателното звено – Министерството на 
регионалното развитие и туризма на Румъния, 
в съответствие с утвърдения от Съвместния 
комитет за наблюдение формуляр за канди­
датстване, който представлява неразделна 
част от договора за съфинансиране.
4. Договорът за съфинансиране от ЕФРР 
се сключва между УО и водещия партньор 
в евро.
5. Водещият партньор определя условия за 
отношенията си с партньорите по проекта в 
Споразумение за партньорство, включващо 
разпоредби, чрез които се гарантира доброто 
финансово управление на средствата, и клаузи 
за възстановяване на неправомерно изпла­
тените средства на партньорите по проекта.
6. Договорите, които се сключват с бене­
фициерите за изпълнението на проектите, са 
съобразени с националното и европейското 
законодателство в областта на обществените 
поръчки, както и с процедурите на програмата. 
§ 4. Система за контрол
1. В съответствие с чл. 16 от Регламент (ЕО) 
№ 1080/2006 и раздел 3, глава 2 от Регламент 
(ЕО) № 1828/2006 Управляващият орган от 
Румъния и Националният партниращ орган 
от България изграждат система за контрол с